AIŠKINAMASIS RAŠTAS

Dėl negyvenamųjų pastatų ir patalpų nuomos sutarties Nr. T5-44, sudarytos 2013 m. gruodžio 9 d., nutraukimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2016 m. sausio 5 d. gavo Andriaus Žiaučio prašymą, kuriame prašoma nutraukti negyvenamųjų pastatų ir patalpų nuomos sutartį Nr. T5-44, sudarytą 2013 m. gruodžio 9 d. (toliau – nuomos sutartis). Pagal šią nuomos sutartį buvo išnuomotos 21,95 kv. m patalpos kultūros namų pastate, esančiame Molėtų r. sav., Molėtų m., Inturkės g. 4, vykdyti komercinę veiklą. Už patalpų nuomą nuomininkas mokėjo 22,88 Eur/mėn.

Nuomos sutarties 5.1. papunktis reglamentavo, kad „5.1. Ši sutartis sudaroma nuo 2013 m. gruodžio 9 d. ir galioja 5 metus, bet ne ilgiau kaip iki pastato rekonstrukcijos darbų pradžios.“. Kadangi šiuo metu vykdomi pastato rekonstrukcijos darbai, nuomos sutartis nutraukiama nuo 2016 m. vasario 1 d.

Parengto sprendimo projekto tikslas – nutraukti nuo 2016 m. vasario 1 d. negyvenamųjų pastatų ir patalpų nuomos sutartį Nr. T5-44, sudarytą 2013 m. gruodžio 9 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktas;

Negyvenamųjų pastatų ir patalpų nuomos sutarties Nr. T5-44, sudarytos 2013 m. gruodžio 9 d., 5.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kuriose bus vykdomi rekonstrukcijos darbai.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Turto skyriaus vedėja

Aldona Rusteikienė